
ALAPADATOK
	KÉSZÍTETTE(ÉK)
TIMÁR BORBÁLA - DIGITÁLIS GYERMEKVÉDELMI STRATÉGIA

	A PROJEKT CÍME
A TARTALOM ÉS AZ INFORMÁCIÓ HITELESSÉGE

	Összefoglalás
A Digitális Jólét Program (DJP) keretében elkészült Magyarország Digitális Gyermekvédelmi Stratégiájának (DGYS) célja, hogy megvédjük gyermekeinket az internet káros tartalmaitól és módszereitől, a kockázataitól, valamint felkészítsük őket, a szüleiket, a tanáraikat a tudatos és értékteremtő internethasználatra.
A DGYS Digitális Káprázatok tananyagainak célja a digitális médiaműveltség (médiaintelligencia) fejlesztése, a digitális eszközökkel támogatott oktatás lehetőségének biztosításával. Az óratervek 2-4 tanórás tematikus egységeket alkotnak, amelyek úgy lettek kialakítva, hogy támogassák ráépülő oktatási projektek megvalósulását.
Az IB1 A tartalom és az információ hitelessége témakör három tanórájának elvégzésével megvalósul a projektre való felkészülés, ezen felül a tanár döntése alapján további 2-4 óra szánható a projekt megvalósítására és értékelésére. A tananyag-egység a saját élményekből és a közösségi média népszerű műfajaiból kiindulva eljut az internetről származó hamis tudományos információk rendszeres, tudatos vizsgálatáig, a forráskritikáig.
https://drive.google.com/drive/folders/1XApZykbyCGRacHOu4xnd3gYopVlpp_IG


Projekt-téma:
Tényellenőrzés tudományos területen - kutatás: A tanulók (csoportban vagy egyénileg) egy vagy több tantárgy keretein belül megvizsgálnak és értékelnek egy-egy áltudományos (vagy annak tűnő) nézetet.


	TANTÁRGYAK KÖRE
· Mozgóképkultúra és médiaismeret 
· Informatika
· Magyar nyelv és Irodalom 
· Bármely tantárgy

	ÉVFOLYAMOK
9-10. évfolyam

	IDŐTARTAM
min. 5X45 perc


A PROJEKT PEDAGÓGIAI ALAPJAI
	TARTALMI KÖVETELMÉNYEK
Mozgóképkultúra és médiaismeret – kerettantervi kapcsolódás: A média társadalmi szerepe, használata (A médiaszövegekben megjelenő információk kritikus szemlélete; Példákkal, jó és helytelen gyakorlatok bemutatásával illusztrálja az internethasználat biztonságának problémáit (pl. hamis vagy megbízhatatlan oldalak, információk kiszűrése)
Informatika – kerettantervi kapcsolódás: Infókommunikáció; információkeresés; A hiteles és nem hiteles információ megkülönböztetése, az információ kritikus értékelése
Magyar nyelv és Irodalom – kerettantervi kapcsolódás: Kommunikáció, tömegkommunikáció
Más tantárgyhoz kapcsolódva, kiegészítő anyagként: az online információ megítélése,
áltudományos információk, torzítások felismerése


	TANULÁSI CÉLOK/TANULÁSI EREDMÉNYEK
Adatok, információk és digitális tartalmak böngészése, keresése és szűrése, értékelése
Interakció és megosztás digitális technológia segítségével
Digitális technológiák kreatív alkalmazása
Felelős és kritikus internethasználat
Együttműködés, kooperáció

	SZÜKSÉGES KÉSZSÉGEK
A választott tantárgyhoz kapcsolódó alapismeretek, online böngészés és könyvtárhasználati ismeretek, szövegalkotási készség.







A TANANYAG CÉLRENDSZERÉT KIFEJTŐ KÉRDÉSEK 
	ALAPKÉRDÉS
	HOGYAN OLDJUK FEL AZT AZ ELLENTMONDÁST, HOGY AZ ONLINE KÖRNYEZETBEN ERŐSEN CSÖKKEN A TARTALOM ÉS INFORMÁCIÓFORRÁSOK MEGBÍZHATÓSÁGA (AKTUALITÁSA ÉS HITELESSÉGE), MIKÖZBEN EGYRE INKÁBB INTERNETES FORRÁSOKBÓL TÁJÉKOZÓDUNK?


	PROJEKTSZINTŰ KÉRDÉS
	HOGYAN GYŐZŐDHETÜNK MEG ARRÓL, HOGY EGY TUDOMÁNYOS TÉMÁJÚ INFORMÁCIÓ MEGBÍZHATÓ, RELEVÁNS-E?

	TARTALMI KÉRDÉSEK 
	HOGYAN BEFOLYÁSOLHATJÁK A MÉDIASZÖVEG KÖZLŐI A BEFOGADÓKAT AZ INFORMÁCIÓK TORZÍTÁSÁVAL?
HOGYAN SEGÍT A KRITIKAI GONDOLKODÁS AZ ONLINE INFORMÁCIÓK MEGÍTÉLÉSÉBEN?
MI A TÉNYELLENŐRZÉS?
HOGYAN TALÁLHATUNK SZÁMUNKRA RELEVÁNS TARTALMAKAT?


ÉRTÉKELÉSI TERV
	AZ ÉRTÉKELÉS IDŐRENDJE

	A PROJEKTMUNKA MEGKEZDÉSE ELŐTT
	MIALATT A TANULÓK A PROJEKTEN DOLGOZNAK ÉS FELADATOKAT HAJTANAK VÉGRE
	A PROJEKTMUNKA BEFEJEZTÉVEL

	Részvétel a három bevezető órán, a két házi feladat (szószedet és kép) elkészítése (részletes leírás az óraterv értékelés részében).
	TKM táblázat a kutató és kreatív projektfeladat elvégzéséhez
Értékelőlista A) a kutatás elvárt szempontjairól B) a kreatív feladatban létrehozott produktum tartalmi, formai követelményeiről
	csoportmunkát értékelő online kérdőív, reflektív beszélgető-kör

	ÉRTÉKELÉSI ÖSSZEFOGLALÓ
A projektfeladat során a diákok egyénileg vagy csoportban dolgoznak, utóbbi esetben csoport munkáját értékeljük.
Kutatás: 
a. Kutatás dokumentációja (téma, témaválasztás szempontjai, anyaggyűjtés, vizsgálati szempontok)
b. A kutatómunka eredményének prezentációja (feladatnak megfelelés, az alapvető állítás pontos megfogalmazása, bizonyítékok / cáfolatok megfelelő hivatkozásokkal, alaposság).


A PROJEKTÖTLET LEÍRÁSA
	A HÁROM DIGITÁLIS KÁPRÁZATOK TANÓRA TARTALMA
A bevezető óra témája az online információ hitelessége, a tényellenőrzés folyamatának megismerése, egyetlen kép és a hozzá kapcsolódó Facebook-bejegyzés segítségével. A diákok megismernek egy egyszerű eszközt (FILTER-teszt) az online információ hitelességének vizsgálatára. A második órán a hamis online információ terjedésével foglalkoznak, a hoax, a lánclevél és a vírusvideó műfaján keresztül. A harmadik óra bevezetés a projekt módszertanába: a diákok megismerkednek az áltudományos szövegek jellegzetes gondolkodási stratégiáival, eszközeivel.

A BEVEZETŐ 3 FOGLALKOZÁSRA ÉPÜLŐ, VÁLASZTHATÓ PROJEKTFELADATTÍPUSOK:

A témakörhöz kapcsolódóan egy önálló kutatáson alapuló tényellenőrző projektet javaslunk.

A) KUTATÁS: A projektet akár több, különböző tantárgyat tanító pedagógus is vezetheti, közösen. A diákok a pedagógus(ok) döntésének megfelelően egy vagy több tantárgy keretein belül, önállóan vagy tanári irányítással kiválasztják a vizsgálandó témákat, „tévhiteket”. A feldolgozás történhet önállóan vagy csoportmunkában is. A választott „tévhithez” kapcsolódóan diákok elsődleges és másodlagos forrásokat keresnek, hogy bizonyítsák/cáfolják azokat. A kutatás eredményét prezentációként (esetleg választott online felületen, pl blog, faliújság, más gyűjtemény) teszik közzé. A projekt bemutatóval, közös megbeszéléssel zárul.

Időkeret: 1 óra kutatás, elemzés 1 óra bemutatókészítés – közös megbeszélés (vagy 1 óra bemutatókészítés, 1 óra prezentáció, közös megbeszélés).


A PROJEKTHEZ SZÜKSÉGES ANYAGOK ÉS ESZKÖZÖK
	TECHNOLÓGIA – HARDVER
BYOD, lehetőség szerint minél több saját okoseszköz, de legalább tanulócsoportonként egy okoseszköz, internet-hozzáférés.
A projekthez ezenkívül legalább tanulócsoportonként egy laptop vagy asztali számítógép.

	TECHNOLÓGIA – SZOFTVER
A tananyagegységben megjelölt alkalmazások: Google űrlapok, QR Code Generator, Lino, Google Drive, Facebook, Google Diák, Pear Deck, Word Art, Canva, böngésző, esetleg blogkészítő vagy faliújság-alkalmazás.

	NYOMTATOTT ANYAGOK (Pl. tankönyvek.)
IRODALOMJEGYZÉK A PROJEKT TERVEZÉSÉHEZ:
Száz kémiai mítosz: Tévhitek, félreértések, magyarázatok, Akadémiai Kiadó, 2013.
Boldogkői Zsolt: Hiénák a betegágy körül, Akadémiai Kiadó, 2016.
Hahner Péter: 100 történelmi tévhit, avagy amit biztosan tudsz a történelemről – és mind rosszul tudod, Animus Kiadó, 2010.
Hahner Péter: Újabb 100 történelmi tévhit, avagy amit biztosan tudsz a történelemről – és mind rosszul tudod, Animus Kiadó, 2014.
Tudomány.hu (a Magyar Tudományos Akadémia áltudományos nézetek cáfolatával foglalkozó oldala)
Tényleg.com (a Történelemtanárok Egyletének oldala a történelmi tévhitekről)
A nyelvrokonság kutatásának módszereiről, MTA Nyelvtudományi Intézet Finnugor és nyelvtörténeti osztály
Urbanlegends.hu (a legfontosabb magyar nyelvű tényellenőrző honlap)
Szkeptikus.hu (a Szkeptikusok Társaságának honlapja)

	INTERNETES FORRÁSOK, ALKALMAZÁSOK
DIGITÁLIS KÁPRÁZATOK VONATKOZÓ TANANYAGA: 
https://drive.google.com/drive/folders/1XApZykbyCGRacHOu4xnd3gYopVlpp_IG

	KÖZGYŰJTEMÉNYI TARTALMAK 

